cyanic-selkie/wikianc huggingface dataset:
รัฐมนตรีว่าการกระทรวงการพัฒนาสังคมและความมั่นคงของมนุษย์ของไทย
ประวัติ
สืบเนื่องจาก พระราชบัญญัติปรับปรุงกระทรวง ทบวง กรม พ.ศ. 2545 ทำให้มีการจัดตั้ง กระทรวงการพัฒนาสังคมและความมั่นคงของมนุษย์ ในปี พ.ศ. 2545 โดยมีหน้าที่หลักในการพัฒนาสังคม การสร้างความเป็นธรรมและความเสมอภาคในสังคม การส่งเสริมและพัฒนาคุณภาพและความมั่นคงในชีวิต สถาบันครอบครัวและชุมชน จึงได้มีการปรับโครงสร้างของส่วนราชการตามไปด้วย จึงต้องมีการแต่งตั้งรัฐมนตรีว่าการขึ้น เพื่อบริหารและสั่งการกระทรวง ให้การดำเนินงานของกระทรวง เป็นไปอย่างมีเสถียรภาพ โดยได้มีพระบรมราชโองการแต่งตั้ง อนุรักษ์ จุรีมาศ ดำรงตำแหน่งรัฐมนตรีว่าการเป็นคนแรกของกระทรวง เมื่อวันที่ 3 ตุลาคม พ.ศ. 2545
การบินไทยสมายล์
จุดหมายปลายทาง
วันที่ 29 ตุลาคม พ.ศ. 2561 ไทยสมายล์ เปิดเส้นทางบินใหม่ไปกลับระหว่างฮ่องกงและภูเก็ต เที่ยวบิน WE608/WE609
รัฐมนตรีว่าการกระทรวงการพัฒนาสังคมและความมั่นคงของมนุษย์ของไทย
รัฐมนตรีว่าการกระทรวงการพัฒนาสังคมและความมั่นคงของมนุษย์ที่ยังมีชีวิตอยู่
ปัจจุบันมีรัฐมนตรีว่าการกระทรวงการพัฒนาสังคมและความมั่นคงของมนุษย์ที่ยังมีชีวิตอยู่ 15 คน ได้แก่
การบินไทยสมายล์
ข้อตกลงการทำการบินร่วม
ในปี พ.ศ. 2561 ทั้งไทยสมายล์และการบินไทยได้มีข้อตกลงการทำการบินร่วมกับนกแอร์ในเส้นทางดอนเมือง-แม่ฮ่องสอน โดยนกแอร์เป็นผู้ทำการบิน (เที่ยวบินแรก วันที่ 25 มีนาคม 2561) และได้ทำการยกเลิกเส้นทางนี้ไปแล้ว ข้อตกลงระหว่างสายการบินไทย และนกแอร์ได้สิ้นสุดลง
ฝูงบิน
จนถึงวันที่ 31 พฤษภาคม พ.ศ. 2563 ฝูงบินของไทยสมายล์มีอากาศยานดังนี้:
การให้บริการ
การบินไทยสมายล์มีการบริการที่มากกว่าสายการบินโลว์คอสต์ทั่วไป เช่น บริการเลือกที่นั่งและบริการเช็คอินเคานต์เตอร์โดยไม่คิดเงินเพิ่ม ให้อาหารว่างและเครื่องดื่มฟรีแก่ผู้โดยสารบนทุกเที่ยวบิน(ยกเว้นช่วงสถานการณ์โควิด-19 เพื่อให้เป็นไปตามประกาศกพท. ) และให้น้ำหนักกระเป๋าสัมภาระ 20 กิโลกรัม แก่ผู้โดยสารชั้นประหยัด “Smile” และ 30 กิโลกรัม ในชั้น “Smile Plus” เท่ากับทุกเที่ยวบินของการบินไทย
เช็คอิน
เที่ยวบินที่ไทยสมายล์ให้บริการเช็คอินที่ท่าอากาศยานสุวรรณภูมิ Row B
ห้องโดยสาร
ห้องโดยสารบนเครื่องบินของการบินไทยสมายล์ในเส้นทางบินในประเทศได้รับการจัดวางเป็นที่นั่งชั้นประหยัด “Smile” จำนวน 156 ที่นั่ง และชั้นธุรกิจสำหรับเส้นทางบินระยะสั้น “Smile Plus” จำนวน 12 ที่นั่ง ส่วนเส้นทางบินระหว่างประเทศนั้นจัดวางที่นั่งชั้นประหยัด “Smile” จำนวน 150 ที่นั่ง และ ชั้นประหยัดพรีเมี่ยม “Smile Plus” จำนวน 16 ที่นั่ง โดยเลือกใช้เก้าอี้รุ่นใหม่ที่นั่งสบาย และการออกแบบตกแต่งภายในห้องโดยสารที่สอดคล้องกับบุคลิกที่สนุกสนานและทันสมัยของการบินไทยสมายล์
ผู้สนับสนุน
ปัจจุบัน ไทยสมายล์เป็นผู้สนับสนุนอย่างเป็นทางการของสโมสรฟุตบอลราชบุรี มิตรผล
รายชื่ออดีตอาณานิคมของเยอรมนี
รายชื่ออาณานิคมของเยอรมันและรัฐในอารักขา นอกทวีปยุโรปในสมัยของปรัสเซีย (รวมบรันเดินบวร์ค) และจักรวรรดิเยอรมัน (รวมราชวงศ์ฮับส์บูร์ก)
บุหรง
บุหรง อยู่ในวงศ์กระดังงา กระจายพันธุ์ในอินเดีย พม่า คาบสมุทรมลายูถึงอินโดนีเซีย ลักษณะเป็นไม้พุ่มหรือไม้ต้น สูงได้ถึง 6-10 เมตร ใบรูปขอบขนาน ใบหอกหรือแกมรูปไข่กลับ ยาว 9-25 เซนติเมตร โคนเว้าตื้น ๆ ก้านใบยาว  2-7 มิลลิเมตร ดอกออกเป็นสีเหลืองครีมหรือชมพู กลีบดอกรูปใบหอกแกมรูปไข่ ยาว 3-8 เซนติเมตร บิดเวียน ปลายเรียวแหลม โคนคอดเว้า ก้านดอกยาว 1-7 เซนติเมตร กลีบเลี้ยงหนารูปสามเหลี่ยม ยาว  1.5-4 มิลลิเมตร เกสรเพศผู้มีสีแดง เกสรตัวเมียมีสีเหลือง ผลเป็นผลกลุ่ม เมื่อสุกมีสีแดง ผลย่อยรูปทรงกระบอกมี 7-24 ผล ยาว 1.5-4.5 เซนติเมตร ภายในมี 1-6 เมล็ด
ฮาซัน อัมบน
ฮาซัน อัมบน (Hasan Ambon ) หรือในบางแหล่งเรียก ฮัดซัน อาบอนนั กมวยสากลชาวอินโดนีเซีย สถิติการชก 9 ครั้ง แพ้ 9
ประวัติ
จากข้อมูลที่บันทึกไว้ใน Boxrec.com นั้น อัมบนขึ้นชกครั้งแรกเมื่อ 6 กมภาพันธ์ พ.ศ. 2537 แพ้น็อค เอเดรียน คัสเปรี่ ยก 6 และเคยเดินทางมาชกนอกรอบในไทยระหว่าง พ.ศ. 2540 – 2543 แพ้น็อค รัตนชัย ส.วรพิน ยก 6 แพ้คะแนน ฟ้าสั่ง พ.ธวัชชัยสองครั้ง และเคยชกกับคริส จอห์นด้วย ซึ่งอัมบนเป็นฝ่ายแพ้คะแนนไป ต่อมา อัมบนได้ชิงแชมป์โลกรุ่นจูเนียร์เฟเธอร์เวท WBF เมื่อ 25 พฤศจิกายน พ.ศ. 2543 แพ้คะแนน สมศักดิ์ ศิษย์ชัชวาย์ หลังจากนั้น อัมบนขึ้นชกแพ้คะแนนวีรพล นครหลวงโปรโมชั่น ใน พ.ศ. 2544 จากนั้น ขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 5 ตุลาคม พ.ศ. 2545 แพ้คะแนน รัชมัน กาลี กาลี แล้วไม่ได้ขึ้นชกอีกเลย
การปฏิรูปศาสนาฝ่ายโปรเตสแตนต์
การปฏิรูปศาสนาฝ่ายโปรเตสแตนต์ (Protestant Reformation) คือขบวนการการปฏิรูปศาสนาที่เริ่มโดย มาร์ติน ลูเทอร์ เมื่อปี ค.ศ. 1517 เพื่อแก้ไขความเสื่อมโทรมของคริสตจักรโรมันคาทอลิก และสถาบันสันตะปาปา มาเสร็จสิ้นลงด้วยสนธิสัญญาสันติภาพเวสต์ฟาเลีย ค.ศ. 1648 ผลจากการปฏิรูปคือการแยกตัวจากนิกายคาทอลิกมาเป็นนิกายโปรเตสแตนต์
การปฏิรูปศาสนา (Protestant Reformation)
การปฏิรูปศาสนาของนิกายโปรเตสแตนต์ เกิดขึ้นในคริสต์ศตวรรษที่ 16 และเสร็จสิ้นลงด้วยสนธิสัญญาสันติภาพเวสต์ฟาเลีย ค.ศ. 1648 ซึ่งแบ่งออกเป็น 2 กระแสใหญ่ ๆ คือ โดยการปฏิรูปนั้นเริ่มต้นจากหลายๆทาง
จุดเริ่มต้นขบวนการปฏิรูปศาสนา
ดังนั้นพบว่าขบวนการปฏิรูปศาสนานั้นได้มีการเริ่มมาจากความไม่พอใจของสงฆ์ที่มีธรรมะ และสามัญชนที่ผิดหวังในสถาบันศาสนา ประกอบกับมีการผันแปรทางการเมือง ทัศนคติทำให้ผู้ที่ปรารถนาจะแก้ไขความเสื่อมในศาสนากล้าที่จะประกาศตนออกจากสถาบันศาสนา โดยไม่ต้องหวาดกลัวต่อชะตากรรมแบบ “ลอยแพ” ของสังคมในยุคกลางอีกต่อไป
ผลของการปฏิรูปศาสนา
เกิดการปฏิรูปศาสนาไปทั่วยุโรปโดยแบ่งออกเป็น
มายดรอส
มายดรอส (Maedhros) คือตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน Unfinished Tales และ ตำนานบุตรแห่งฮูริน มายดรอสเป็นตัวละครที่ทรหดอดทนมาก และเป็นแหล่งสร้างงานของศิลปินหลายคนเช่น เจนนี โดลเฟน และ อลัน ลี
ตามปกรณัม มายดรอสเป็นโอรสองค์ใหญ่ของเฟอานอร์ เจ้าชายเอลฟ์ชาวโนลดอร์ผู้สร้างดวงมณีวิเศษซิลมาริลซึ่งเป็นแก่นหลักของตำนานแห่งมิดเดิลเอิร์ธ มายดรอสได้ให้คำสาบานต่อบิดาในการติดตามทวงคืนดวงมณีจากการช่วงชิงของผู้อื่น อันเป็นคำสาบานที่นำชะตากรรมมาสู่บุตรแห่งเฟอานอร์และผู้ให้คำสาบานทุกคน มายดรอสได้นำศึกเข้าต่อรบกับมอร์ก็อธหลายครั้ง ทั้งทำสงครามกับเอลฟ์ด้วยกันเองด้วยเพื่อชิงซิลมาริล ในที่สุดคำสาบานอันร้ายกาจก็นำความพินาศมาสู่ตัวเขาและน้องชายทุกคน
อ้างอิง
Lista Calaquendich
ไทโฮ (ศักราช)
ไทโฮ (大宝 Taihō) แปลว่า "มหาสมบัติ" เป็นชื่อศักราชญี่ปุ่น กินเวลาตั้งแต่เดือนมีนาคม ค.ศ. 701 ถึงเดือนพฤษภาคม ค.ศ. 704 ตรงกับรัชสมัยจักรพรรดิมมมุ ศักราชก่อนหน้า คือ ชูโจ (ค.ศ. 686–686) ศักราชถัดมา คือ เคอุง (ค.ศ. 704–708)
ความเป็นมา
มีการประกาศให้ใช้ศักราชใหม่ว่า "ไทโฮ" แปลว่า "มหาสมบัติ" เพื่อรำลึกถึงการจัดสร้าง "มหาสมบัติ" คือ การประมวลกฎหมายต่าง ๆ ศักราชใหม่นี้เริ่มตั้งแต่วันที่ 21 เดือน 3 ค.ศ. 701 ตกในราวเดือนมีนาคม ปีนั้น
เซอร์รัส
เซอร์รัส (cirrus) เป็นเมฆสกุลหนึ่งที่มีลักษณะเป็นริ้วบาง ๆ คล้ายปอยผม จึงได้ชื่อมาจากภาษาละติน cirrus ที่แปลว่า ลอนผม เมื่อมองจากพื้นโลกจะเห็นเป็นสีขาวถึงเทา เซอร์รัสมีอักษรย่อคือ Ci และบางครั้งรู้จักในชื่อ "เมฆหางม้า" (mares' tails) ตามลักษณะที่ปรากฏ
เมฆเซอร์รัสเป็นเมฆระดับสูง ก่อตัวในชั้นโทรโพสเฟียร์ที่ระดับความสูงประมาณ 20,000–40,000 ฟุต (6,000–12,000 เมตร) ในช่วงที่มีสภาพอากาศแห้ง ทำให้ไอน้ำเกิดการระเหิดกลับไปเป็นผลึกน้ำแข็ง นอกจากนี้ยังสามารถเกิดจากคอนเทรล เมฆคิวมูโลนิมบัส และพายุหมุนเขตร้อน เนื่องจากเซอร์รัสเกิดจากสภาพอากาศที่ไม่เสถียร ทำให้บางครั้งสามารถใช้พยากรณ์ได้ว่าสภาพอากาศจะไม่ดี โดยทั่วไปเมฆเซอร์รัสไม่ก่อให้เกิดฝนตก แต่อาจก่อให้เกิดน้ำโปรยฐานเมฆ ซึ่งเป็นหยาดน้ำฟ้าที่ระเหยไปก่อนจะตกถึงพื้น เมฆเซอร์รัสสามารถแสดงปรากฏการณ์ทางแสง เช่น ซันด็อก และเฮโล เมื่อแสงอาทิตย์ส่องกระทบเมฆแล้วเกิดการเลี้ยวเบนของแสง เกิดเป็นวงแหวนสีรุ้ง
เมื่อเซอร์รัสแต่ละก้อนขยายรวมกันเป็นเนื้อเดียวจะกลายสภาพเป็นเมฆเซอร์โรสเตรตัส ซึ่งเป็นเมฆที่เกิดจากผลึกน้ำแข็ง ปรากฏเป็นผืนบาง ๆ บนท้องฟ้า หากเกิดการถ่ายเทความร้อนในชั้นบรรยากาศ เมฆเซอร์รัสสามารถกลายสภาพเป็นเมฆเซอร์โรคิวมูลัส ซึ่งเป็นเมฆที่เกิดจากผลึกน้ำในสถานะเย็นยวดยิ่ง มีลักษณะเป็นกลุ่มก้อน
คีรอฟ
คีรอฟ (Kirov; Ки́ров) เป็นนครและศูนย์กลางการปกครองที่ใหญ่ที่สุดของแคว้นคีรอฟ ประเทศรัสเซีย ตั้งอยู่บนแม่น้ำยาตก้าในรัสเซียยุโรป ห่างจากมอสโกไปทางตะวันออกเฉียงเหนือ 896 กิโลเมตร มีประชากร 518,348 คน (ใน ค.ศ. 2020) คีรอฟเป็นศูนย์กลางประวัติศาสตร์ วัฒนธรรม อุตสาหกรรม และวิทยาศาสตร์ของพรีออลเล (ดินแดนทางฝั่งตะวันตกของเทือกเขาอูราล); แหล่งกำเนิดของเล่นดิมโคโว; เมืองทางตะวันออกที่สุดที่ก่อตั้งขึ้นในสมัยของจักรวรรดิรุสเคียฟ
เมืองนี้ยังมีชื่อว่า คีลนอฟ (Khlynov; Хлы́нов, ตั้งแต่ ค.ศ. 1457 ถึง 1780), และ ยัตกา (Vyatka; Вя́тка, ถึง 1934).
สภาพภูมิอากาศ
คีรอฟมีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Dfb) ฤดูร้อนอากาศอบอุ่นและมีฝนตก ประกอบกับคืนที่อากาศเย็น ในขณะที่ฤดูหนาวอากาศหนาวและมีหิมะตกหนักมาก โดยส่วนใหญ่หิมะจะตกในฤดูหนาว
โยเซฟ
โยเซฟ หรือ โจเซฟ (Joseph) อาจหมายถึง
ตัวละครในบันเทิงคดี
Josef Jozefo
สถานีรถไฟจิตรลดา
สถานีรถไฟจิตรลดา หรือ สถานีรถไฟหลวงสวนจิตรลดา เป็นสถานีที่สร้างขึ้น สำหรับพระบาทสมเด็จพระเจ้าอยู่หัว และพระบรมวงศานุวงศ์ เมื่อมีการเสด็จฯ ทางรถไฟ อีกทั้งได้เคยใช้เป็นสถานที่ต้อนรับพระราชอาคันตุกะในบางโอกาส ตั้งอยู่ทางทิศตะวันออกของสวนจิตรลดา ถนนสวรรคโลก แขวงสวนจิตรลดา เขตดุสิต กรุงเทพมหานคร ตั้งอยู่ทางฝั่งซ้ายของทางรถไฟ
ถัดไปทางเหนือสถานีมีที่หยุดรถไฟโรงพยาบาลรามาธิบดี สำหรับผู้โดยสารรถไฟชานเมือง
ประวัติ
สถานีรถไฟจิตรลดา เป็นสถานีสำหรับพระบาทสมเด็จพระเจ้าอยู่หัว และพระบรมวงศานุวุงศ์เสด็จพระราชดำเนินโดยรถไฟจากพระตำหนักจิตรลดารโหฐานที่ประทับไปยังสถานีต่างๆ โดยสถานีรถไฟจิตรลดาในปัจจุบันนั้นสร้างชึ้นมาแทนสถานีรถไฟหลวง (สามเสน) ที่สร้างขึ้นใน พ.ศ. 2442 ตั้งอยู่ริมคลองสามเสนฝั่งทางใต้ โดยกรมรถไฟได้สร้างสถานีรถไฟสวนจิตรลดาบนพื้นที่ใหม่ซึ่งอยู่ฝั่งตรง ข้ามสวนจิตรลดา พระราชวังดุสิต และอยู่ทางด้านทิศใต้ของสถานีรถไฟหลวง (สามเสน)
อาคารสถานีรถไฟจิตรลดาได้รับการออกแบบโดยนายมาริโอ ตามานโย(Mr. Mario Tamagno) สถาปนิกชาวอิตาลี เริ่มการออกแบบใน พ.ศ. 2458 ก่อสร้างอาคารแล้วเสร็จในวันที่ 21 กรกฎาคม พ.ศ. 2461 และมีพิธีเปิดใช้อาคารอย่างเป็นทางการในวันที่ 29 ธันวาคม พ.ศ. 2462
สำหรับอาคารสถานีรถไฟหลวง (สามเสน) กรมรถไฟได้รื้อและได้นำโครงสร้างและส่วนประกอบของหลังคาคลุมชานชาลาไปปลูกที่สถานีรถไฟปากน้ำโพจนกระทั่งถูกวาตภัยพัดเสียหายเมื่อ พ.ศ. 2532 ส่วนอาคารสถานีทรงปั้นหยาได้นำไปปลูกเป็นห้องสมุดในบริเวณกรมรถไฟหลังจากนั้นได้ถูกทำลายไปพร้อมกับการทิ้งระเบิดในย่านสถานีกรุงเทพในช่วงสงครามมหาเอเซียบูรพา
สถานีรถไฟหลวง (สามเสน)
อาคารเป็นไม้ผังพื้นอาคารแบ่งออกเป็น 2 ส่วน คือ
ซึ่งแต่ละส่วนมีหลังคาคลุมของตนเอง
สถานีรถไฟจิตรลดา
อาคารเป็นคอนกรีตเสริมเหล็กชั้นเดียวผังพื้นอาคารเป็นรูปสี่เหลี่ยมผืนผ้าแคบยาว แบ่งพื้นที่ออกเป็น 3 ส่วน คือ
วโรกาสที่ใช้
แม้ว่าปัจจุบันพระบาทสมเด็จพระเจ้าอยู่หัว และพระบรมวงศานุวงศ์ จะเสด็จพระราชดำเนินโดยทางคมนาคมรูปแบบอื่น เช่น ทางถนน หรือทางอากาศ เป็นหลัก ไม่มีการเสด็จโดยขบวนรถไฟมากเหมือนอย่างในอดีต แต่สถานีนี้ยังคงมีโอกาสใช้งานสนองพระราชกรณียกิจหลายครั้ง เช่น
สำหรับพระราชอาคันตุกะที่ได้รับการต้อนรับที่สถานีรถไฟจิตรลดา เช่น สมเด็จพระนโรดม สีหนุแห่งราชอาณาจักรกัมพูชา, สมเด็จพระเจ้าเฟรดดริคที่ 9 แห่งราชอาณาจักรเดนมาร์ก และ ซูการ์โน ประธานาธิบดีประเทศอินโดนีเซีย เมื่อวันที่ 15 ธันวาคม พ.ศ. 2487, 12 มกราคม พ.ศ. 2502 และ 16 เมษายน พ.ศ. 2504 ตามลำดับ ซึ่งทั้งสามครั้งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินต้อนรับพระราชอาคันตุกะด้วยพระองค์เอง
ครีเดนซ์เคลียร์วอเทอร์รีไววัล
ครีเดนซ์เคลียร์วอเทอร์รีไววัล (Creedence Clearwater Revival) หรือเป็นที่รู้จักกันในชื่อย่อ ซีซีอาร์ - CCR หรือ ครีเดนซ์ เป็นวงดนตรีร็อกอเมริกัน ซึ่งประกอบด้วยนักดนตรี 4 คน คือ จอห์น โฟเกอร์ที (กีตาร์, ร้องนำ, ฮาร์โมนิกา, เปียโน), ทอม โฟเกอร์ที (กีตาร์, เปียโน), สตู คุค (เบส) และ ดั๊ก คลิฟฟอร์ด (กลองและเพอร์คัสชัน)
วงซีซีอาร์ มีจุดเริ่มต้นมาจากวง The Blue Velvets ตั้งแต่ทศวรรษ 1950 สมาชิกวงประกอบด้วย จอห์น โฟเกอร์ที, สตู คุค, ดั๊ก คลิฟฟอร์ด ต่อมา ทอม โฟเกอร์ที พี่ชายของจอห์น เริ่มเข้ามาร่วมวงด้วยตั้งแต่ พ.ศ. 2502 (ค.ศ. 1959) ในปี พ.ศ. 2507 ทางวงเซ็นสัญญาบันทึกกับบริษัท แฟนตาซีเรคคอร์ดส์ เปลี่ยนชื่อวงเป็น The Visions และ The Golliwogs ผลงานของวงในช่วงนี้ไม่ประสบความสำเร็จนัก
ในปี พ.ศ. 2510 บริษัท แฟนตาซีเรคคอร์ดส์ เปลี่ยนผู้บริหาร และเสนอที่จะออกอัลบั้มให้กับวง โดยมีเงื่อนไขว่าจะต้องเปลี่ยนชื่อวงใหม่ ทั้งสี่คนตั้งชื่อวงใหม่ว่า 'ครีเดนซ์เคลียร์วอเทอร์รีไววัล โดย ครีเดนซ์ มาจากชื่อ ครีเดนซ์ นูบอล เพื่อนของทอม, เคลียร์วอเทอร์ มาจากโฆษณาเบียร์โอลิมเปีย และ รีไววัล'' หมายถึง การกลับมารวมวงอีกครั้ง
ซีซีอาร์ ประสบความสำเร็จเป็นอย่างดี ซิงเกิล "Suzie Q" ของวง เป็นเพลงแรกที่ขึ้นไปถึงอันดับ Top 40 ในปี พ.ศ. 2511 ในปีต่อมาเพลง "Proud Mary" ขึ้นถึงอันดับ 2 จัดอันดับโดยนิตยสารบิลบอร์ด เพลงนี้กลายเป็นเพลงที่มีชื่อเสียงที่สุดของวง ถูกนำมาร้องใหม่หลายครั้ง
ทางวงมีผลงานอัลบั้มทั้งสิ้น 7 ชุด มีซิงเกิลขึ้นถึงอันดับ 2 ของอเมริกาทั้งสิ้น 7 เพลง ก่อนจะประกาศยุบวงในเดือนตุลาคม พ.ศ. 2515
หลังจากยุบวง สตู คุค และดั๊ก คลิฟฟอร์ด ยังมีผลงานร่วมกันในชื่อวง Creedence Clearwater Revisited ตั้งแต่ปี พ.ศ. 2538 ส่วน ทอม โฟเกอร์ที เสียชีวิตเมื่อ พ.ศ. 2533 ด้วยโรคเอดส์ซึ่งติดมาจากการถ่ายเลือด
ในประเทศไทย เพลงของซีซีอาร์ ที่เป็นที่นิยม คือเพลง Have You Ever Seen The Rain? ซึ่งมาขับร้องใหม่โดย Joan Jett and The Blackhearts เมื่อ พ.ศ. 2533
กล้ามเนื้อไอริส ไดเลเตอร์
กล้ามเนื้อไอริส ไดเลเตอร์ (iris dilator muscle, pupil dilator muscle, pupillary dilator, radial muscle of iris, or radiating fibers) เป็นกล้ามเนื้อเรียบ ของตา วิ่งในแนวรัศมีของม่านตาทำหน้าที่ขยายรูม่านตา เลี้ยงโดยระบบประสาทซิมพาเทติก ซึ่งสั่งการโดยการหลั่งสารสื่อประสาทนอร์อะดรีนาลีน (noradrenaline) ซึ่งจับกับตัวรับชนิดแอลฟา-1 (α1-receptors) ดังนั้นเมื่อได้รับสิ่งกระตุ้นการตอบสนองแบบต่อสู้หรือหนี (fight-or-flight) ระบบประสาทซิมพาเทติกจะกระตุ้นกล้ามเนื้อมัดนี้ให้ทำหน้าที่ขยายรูม่านตา เพื่อให้มีแสงตกเข้าสู่เรตินามากขึ้น
คัง ฮา-นึล
คัง ฮา-นึล (강하늘; เกิด 21 กุมภาพันธ์ ค.ศ. 1990) มีชื่อจริงว่า คิม ฮา-นึล (김하늘) เป็นนักแสดงชายชาวเกาหลีใต้ เขามีชื่อเสียงจากบทบาทในละครโทรทัศน์เรื่อง วุ่นรักทายาทพันล้าน (2013), มีแซง: อินคอมพลีทไลฟ์ (2014), ข้ามมิติ ลิขิตสวรรค์ (2016), เมื่อดอกเคมีเลียบาน (2019) และ อินไซเดอร์ (2022) ; และภาพยนตร์เรื่อง เมอร์นิงเกรฟ (2014), เทว็นตี้ (2015), ทงจู: เดอะพอเทรตออฟอะโพเอต (2016), นิวไทรอัล (2017), มิดไนท์รันเนอร์ (2017), ฟอร์เกตเทน (2017) และ เดอะไพเรตส์: เดอะลาสต์รอยัลเทรเชอร์ (2022)
ในปี ค.ศ. 2020 คังได้รับรางวัลแบ็กซังอาร์ตอวอร์ดสาขานักแสดงชายยอดเยี่ยม – โทรทัศน์ และอันดับที่ 23 ในจัดอันดับผู้ทรงอิทธิพลในเกาหลีของฟอร์บประจำปี
อาชีพ
คัง ฮา-นึล เริ่มต้นอาชีพนักแสดงในสาย ละครเวที มีผลงานเช่นSpring Awakening (2552),  Thrill Me (2553), Prince Puzzle (2554), Black Mary Poppins (2555), and Assassins (2555). ก่อนจะมีผลงานทางการแสดงละครโทรทัศน์ โดยผลงานที่ทำให้เขาเป็นที่รู้จักมากขึ้นได้แก่เรื่อง หยุดหัวใจ นายไฮโซ (2556) และ หนุ่มออฟฟิศ พิชิตฝัน (2557).
ปี 2558 เป็นปีที่ คัง ฮา-นึล ร่วมแสดงในภาพยนตร์ถึงสามเรื่อง ได้แก่ ภาพยนตร์เพลง เรื่อง เซซิบอง อดีตรักนักล่าฝัน, ภาพยนตร์อิงประวัติศาสตร์ เรื่อง คาฮี ปรารถนาโค่นบัลลังก์ และภาพยนตร์ตลกแนวคัมมิงออฟเอจ (coming-of-age) เรื่อง Twenty
ปี 2559 เขามีผลงานภาพยนตร์ออกสู่สายตาผู้ชมสองเรื่อง คือ ภาพยนตร์ขาวดำแนวอัตชีวประวัติ อิงประวัติศาสตร์ เรื่อง Dongju: The Portrait of a Poet โดยเขาได้รับบาทหน้าที่ในการถ่ายทอดเรื่องราวชีวิตในช่วงราวๆสิบปีสุดท้ายของกวียุนดงจู กวีมากพรสรรค์ผู้ทุกข์ตรมขมขื่น อับอายและได้ถ่ายทอดความรู้สึกเหล่านั้นผ่านบทกวีในช่วงเวลาที่เกาหลีอยู่ภายใต้การปกครองของญี่ปุ่น และ ภาพยนตร์รักตลก เรื่อง Like for Likes ซึ่งเขารับบทเป็นนักแต่งเพลงหนุ่มผู้มีปัญหาความบกพร่องทางการได้ยิน ในปีเดียวกันนี้ เขาได้ร่วมแสดงใน ละครอิงประวัติศาสตร์ เรื่อง ข้ามมิติ ลิขิตสวรรค์ โดยรับบทเป็น องค์ชาย 8 วังอุค
ในปี 2560 เขามีผลงานภาพยนตร์สามเรื่อง ได้แก่ เรื่อง New Trial โดยเขารับบทเป็นเด็กหนุ่มที่ต้องใช้ชีวิตอยู่ในเรือนจำนานถึงสิบปีกับความผิดที่ตัวเขานั้นไม่ได้เป็นผู้กระทำ จากนั้นเขามีผลงานที่แสดงร่วมกับ พัก ซอ-จุน ในภาพยนตร์เรื่อง แอคชั่น ตลก Midnight Runners ในบทบาทนักเรียนตำรวจผู้ซึ่งฉลาดเรียนเก่งตามตำรา   และรวมถึงภาพยนตร์แนวลึกลับระทึกขวัญ เรื่อง Forgotten โดยเขาได้รับบทบาทของน้องชาย ผู้ไล่ล่าหาความจริงที่อยู่เบื้องหลังเหตุการณ์แปลกประหลาดที่เกิดขึ้นกับพี่ชายของเขาหลังจากถูกลักพาตัว
แหล่งข้อมูลอื่น
1990
รามานุชะ
รามานุชะ หรือ รามานุชาจารย์ (रामानुजाचार्य, รามานุชาจารย) เป็นนักปรัชญาชาวอินเดีย เกิดเมื่อ พ.ศ. 1560 ที่ภาคใต้ของอินเดีย ในวัยเยาว์ท่านได้ศึกษาปรัชญาเวทานตะกับอาจารย์ยาทวประกาศแต่ตีความต่างกับอาจารย์จนถูกขับออกจากสำนัก จากนั้นได้ไปยังสำนักของท่านปุราณะและยามุนาจารย์ ภายหลังได้ออกบวชเป็นสันยาสี และได้แต่งคัมภีร์ต่างๆเป็นจำนวนมาก ได้แก่ ศรีภาษยะ คีตาภาษยะ เวทานตสาระ เวทานตทีปะ เป็นต้น รามานุชะได้เทศนาชักจูงให้ประชาชนหันมานับถือไวษณพนิกายได้เป็นจำนวนมาก ปรัชญาที่สำคัญของท่านคือวิศิษฏาไทวตะ เวทานตะหรือเวทานตะที่ไม่เป็นสองแบบพิเศษ ความจริงแท้มีหนึ่งเท่านั้นคือพระเจ้า พระองค์ประกอบด้วยสสารและชีวาตมัน แต่สสารและชีวาตมันต้องขึ้นกับพระเจ้า
รามานุชะถึงแก่กรรมเมื่อ พ.ศ. 1680 หลังจากที่ท่านถึงแก่กรรมไปแล้ว 200 ปี สาวกของท่านได้แยกเป็นสองนิกาย คือ นิกายฝ่ายเหนือหรือวัฑคไล ใช้ภาษาสันสกฤต รักษาคำสอนเดิมไว้ไม่เปลี่ยนแปลง และนิกายฝ่ายใต้หรือเตงคไล ใช้ภาษาทมิฬ ถือว่าเนื้อหาเปลี่ยนแปลงได้ตามความเหมาะสม
ภาษากะเหรี่ยงโปเหนือ
ภาษากะเหรี่ยงโปเหนือ (Pwo Northern Karen, ISO 639-3: ) หรือภาษาโพลง มีผู้พูด 60,000 คน (พ.ศ. 2526) พบในอำเภอแม่สะเรียง อำเภองาว อำเภอฮอด ไม่สามารถเข้าใจกันได้กับภาษากะเหรี่ยงโปสำเนียงที่พูดในจังหวัดแพร่และกาญจนบุรี จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง เรียงประโยคแบบประธาน-กริยา-กรรม เขียนด้วยอักษรไทยตั้งแต่ พ.ศ. 2545
แมส มีเกิลเซิน
แมส ติตมัน มีเกิลเซิน (Mads Dittmann Mikkelsen; เกิด 22 พฤศจิกายน ค.ศ. 1965) เป็นนักแสดงชาวเดนมาร์ก เดิมเป็นนักยิมนาสติกและนักเต้น เริ่มอาชีพการแสดงในปี ค.ศ. 1996 มีชื่อเสียงในเดนมาร์กจากบททอนนี นักค้ายาในภาพยนตร์สองตอนแรกของภาพยนตร์ไตรภาค Pusher และแสดงในซีรีส์ทางโทรทัศน์ของเดนมาร์กเรื่อง Rejseholdet (Unit One)
มีเกิลเซินเป็นที่รู้จักมากขึ้นจากบททริสทันในภาพยนตร์ของเจอร์รี บรักไฮเมอร์ เรื่อง King Arthur แต่เป็นที่รู้จักไปทั่วโลกเมื่อแสดงภาพยนตร์ตอนที่ 21 ของ เจมส์ บอนด์ ตอน Casino Royale ในปี 2016 แสดงในภาพยนตร์ของมาร์เวลสตูดิโอส์ Doctor Strange และรับบทแกเลน เออร์โซ ในภาพยนตร์ของลูคัสฟิล์ม เรื่อง Rogue One: A Star Wars Story ในปี 2018 แสดงในภาพยนตร์ชีวิตเอาตัวรอดกำกับโดยโจ เพนนา เรื่อง Arctic นอกจากนี้เขายังเป็นตัวแสดงในเกมเดธสแตรนดิง ผลงานโดยฮิเดโอะ โคจิมะ ซึ่งทำให้ได้รับรางวัล "เดอะ เกม อวอร์ดส 2019" ในสาขานักแสดงยอดเยี่ยมอีกด้วย
ประเทศบัลแกเรียในโอลิมปิกฤดูร้อน 2020
ประเทศบัลแกเรีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศบัลแกเรียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 13 คน เข้าร่วมการแข่งขันใน 4 ชนิดกีฬา
ภิญโญ อินพินิจ
ภิญโญ อินพินิจ เกิดวันที่ 1 กรกฎาคม พ.ศ. 2536 เป็นนักฟุตบอลไทยเกิดที่จังหวัดเลย ที่ประเทศไทย ปัจจุบันเล่นให้กับราชประชา ใน ไทยลีก 2 โดยยืมตัวจาก บีจี ปทุม ยูไนเต็ด
ภิญโญใช้ช่วงเวลาวัยเด็กที่จังหวัดเลย ก่อนจะย้ายมาเป็นนักฟุตบอลของโรงเรียนที่โรงเรียนดรุณากาญจนบุรี โรงเรียนเทศบาล 1 วัดพระงาม จ.นครปฐม ส่วนในช่วงมัธยมศึกษาตอนปลาย ภิญโญมาเล่นฟุตบอลให้กับโรงเรียนนวมินทราชินูทิศ สวนกุหลาบวิทยาลัย ปทุมธานี จนได้แชมป์ฟุตบอล 7 สีและแชมป์ฟุตบอลนักเรียนนักศึกษาแห่งประเทศไทย ได้มีโอกาสเล่นให้กับสโมสรฟุตบอลอาชีพอย่าง สโมสรฟุตบอลการบินไทย-ลูกอีสาน ซึ่งเป็นสโมสรพันธมิตรกับทางอินทรีเพื่อนตำรวจ จนกระทั่งได้เลื่อนมาเป็นนักฟุตบอลอาชีพอย่างเต็มตัวกับสโมสรฟุตบอลอินทรีเพื่อนตำรวจในตำแหน่งกองหน้า ได้เล่นฟุตบอลทีมชาติไทย ชุดเยาวชน และชุดใหญ่ในปี พ.ศ. 2556
เอดูอาร์ท เจ้าชายแห่งอันฮัลท์
พระองค์ทรงสืบเชื้อสายมาจากพระเจ้าจอร์จที่ 2 แห่งบริเตนใหญ่ จึงทรงมีสิทธิ์ในการสืบราชบัลลีงก์อังกฤษ
อาชญากร 999
อาชญากร 999 เป็นภาพยนตร์ไทยสร้างโดย โดมฤดีโปรดักชั่น ของ โดม แดนไทย ออกฉายเมื่อวันที่ 24 ธันวาคม พ.ศ. 2507 ที่โรงหนังเฉลิมบุรี กำกับการแสดงโดยศิริ ศิริจินดา นำแสดงโดย สมบัติ เมทะนี-ขวัญใจ สะอาดรักษ์ เป็นภาพยนตร์บู๊ที่ได้รับอิทธิพลจาหนังเจมส์บอนด์ ตอนดอกเตอร์โน ปัจจุบันไม่หลงเหลือฟิล์มภาพยนตร์เรื่องนี้แล้ว
ฉลุยโครงการ 2
ฉลุยโครงการ 2 เป็นภาพยนตร์ไทยโดยไทเอนเทอร์เทนเมนท์ ที่ออกฉายในปี พ.ศ. 2533 กำกับโดยอดิเรก วัฏลีลา นำแสดงโดย สุรศักดิ์ วงษ์ไทย, เกียรติ กิจเจริญ, ศุภกร อุดมชัย, วชิระ บุรพรัตน์, ธัชชัย ปาละกูล, รัชนก พูนผลิน, นัท มีเรีย, และ ล้อต๊อก เป็นตอนภาพยนตร์ภาคต่อแต่แทบไม่เกี่ยวกับฉลุยภาคแรก แต่มีการนำเนื้อเรื่องจาก ซึมน้อยหน่อย กะล่อนมากหน่อย และ ปลื้ม มาสร้างความต่อเนื่องให้เป็นหลายปีต่อมา หลังจากที่เพื่อนๆทุกคนเติบโตและแยกย้ายกันไปในเส้นทางของแต่ละคน  ป๋อง เป็นคนเดียวในกลุ่มเพื่อนๆที่ประสบความสำเร็จในหน้าที่การงาน ป๋อง ก้มหน้าก้มตาทำแต่งานไม่เคยได้พักผ่อนจนเครียดและเป็นบ้าในที่สุด ป๋องสติฟั่นเฟือนจำอะไรไม่ได้เลย จึงเป็นเหตุให้เพื่อนๆทุกคนต้องกลับมารวมตัวกันอีกครั้ง เพื่อเพื่อนน้อยกว่านี้ได้ไง ทุกคนมาพาป๋องเข้ากรุงเทพ ไปที่บ้านสีรุ้งหลังเก่าที่ทุกคนเคยอยู่ร่วมกันเพื่อระลึกถึงวันเก่าๆ โดยหวังว่าจะเป็นการฟื้นความจำให้กับป๋องได้ ภาพยนตร์ทำรายได้ 19 ล้านบาท ยังได้รับรางวัลตุ๊กตาทอง สาขาถ่ายภาพยอดเยี่ยมและได้รับรางวัลชมรมวิจารณ์บันเทิงสาขาถ่ายภาพ-ลำดับภาพยอดเยี่ยม
เบบี้เมทัล
วงก่อตั้งขึ้นเมื่อปี ค.ศ. 2010 ด้วยสมาชิกเริ่มแรก ได้แก่ ซูเมทัล โมอะเมทัล และยูอิ มิซูโนะ หรือ "ยูอิเมทัล" ด้วยแนวคิดการรวมกันของแนวดนตรีเฮฟวีเมทัลและไอดอลญี่ปุ่น เดิมเป็นหน่วยย่อยของวงไอดอลญี่ปุ่นที่ชื่อ ซากูระกากูอิง ต่อมาเบบี้เมทัลได้กลายเป็นวงอิสระ หลังจากที่ซูซูกะได้จบการศึกษาจากซากูระกากูอิงในปี ค.ศ. 2013 เบบี้เมทัลได้ออกจำหน่ายอัลบั้มแรก เบบี้เมทัล ในเดือนกุมภาพันธ์ ค.ศ. 2014 อัลบั้มที่สอง เมทัลรีซิสแทนซ์ ได้ออกจำหน่ายไปทั่วโลกในวันที่ April 1, 2016 และสามารถขึ้นอันดับในชาร์ตระดับสากล เบบี้เมทัลได้ออกแสดงหลายทัวร์ด้วยกัน ส่วนใหญ่เป็นทัวร์ที่จัดขึ้นนอกทวีปเอเชีย
วันที่ 19 ตุลาคม ค.ศ. 2018 เบบี้เมทัลได้ประกาศว่า ยูอิ มิซูโนะ (ยูอิเมทัล) ได้ตัดสินใจออกจากวงเนื่องจากปัญหาสุขภาพ หลังจากที่เธอไม่ปรากฏตัวในการแสดงสดมาตั้งแต่เดือนธันวาคม ค.ศ. 2017 ตั้งแต่การออกจากวงของยูอิ วงได้ทำการแสดงด้วยสมาชิกเต้นแบกอัป โดยในปี ค.ศ. 2019 ทางวงได้ใช้สมาชิกเต้นแบกอัปสามคนผลัดเปลี่ยนหมุนเวียนกันไปในการแสดงสดแต่ละครั้ง ซึ่งสมาชิกเต้นแบกอัปนี้ เรียกว่า "อเวนเจอร์ส" ต่อมา โมโมโกะ โอกาซากิ หนึ่งในอเวนเจอร์ส และเคยเป็นสมาชิกของซากูระกากูอิง ได้เข้าร่วมกับเบบี้เมทัลในฐานะสมาชิกหลักคนที่สามในเดือนเมษายน ค.ศ. 2023 ภายใต้ชื่อ โมโมเมทัล
ประวัติ
วงเบบี้เมทัลก่อตั้งขึ้นเมื่อปี พ.ศ. 2553 โดยเป็นวงที่เป็นกลุ่มย่อยของ วงดนตรีประเภทไอดอลหญิงของประเทศญี่ปุ่นชื่อว่าซากุระ กาคุอิน แนวคิดของวง เบบี้เมทัล แรกเริ่มคือ ชมรมเครื่องดนตรีหนัก (จูองบุ) ซึ่งเป็นหนึ่งในชมรมของวงซากุระกาคุอิน ที่มีธีมของวงเป็นโรงเรียนในชั้นประถมถึงมัธยมต้นในญี่ปุ่น และมีท่าประจำวงเป็นสุนัขจิ้งจอก (Fox Sign)
ในเดือนมีนาคม ปี พ.ศ. 2556 ซูได้จบการศึกษาของวงซากุระ กาคุอิน โดยที่เธอยังทำหน้าที่เป็นนักร้องนำของวง เบบี้เมทัล ต่อไปจนถึงปัจจุบัน
ผลงาน
สตูดิโออัลบั้มทั้งหมด 4 ชุด ได้แก่
เขตไรนิคเคินดอร์ฟ
ไรนิคเคินดอร์ฟ (Reinickendorf) เป็นเขตที่ 12 ของกรุงเบอร์ลิน ตั้งอยู่ทางตะวันตกเฉียงเหนือสุดของเมือง เป็นที่ตั้งของทะเลสาบเทเกิลและท่าอากาศยานเบอร์ลินเทเกิล
แขวง
เขตไรนิคเคินดอร์ฟประกอบด้วยแขวง (Ortsteil) จำนวน 11 แขวง ได้แก่:
โกปาเดลเรย์ ฤดูกาล 2017–18
โกปาเดลเรย์ ฤดูกาล 2017–18 จะจัดขึ้นเป็นครั้งที่ 116 ของ โกปาเดลเรย์. ทีมชนะเลิศจะได้สิทธิ์ลงแข่งใน ยูฟ่ายูโรปาลีก ฤดูกาล 2018–19 รอบแบ่งกลุ่ม.
บาร์เซโลนา คือแชมป์เก่าเมื่อฤดูกาลที่ผ่านมา.
รอบแรก
การจับสลากรอบแรกและรอบสองจัดขึ้นในวันที่ 28 กรกฎาคม พ.ศ. 2560 (ค.ศ. 2017) เวลา 13:00 น. ตามเวลาฤดูร้อนยุโรปกลาง ในลาซิวดัดเดฟุตบอลซึ่งเป็นสำนักงานใหญ่ราชสหพันธ์ฟุตบอลสเปน ลัสโรซัส แคว้นมาดริด.
รอบสอง
โฟร์เมนเตรา ได้รับสิทธิ์บายเข้าสู่รอบสาม.
รอบสาม
เยย์ดา เอสปอร์ตีอู ได้รับสิทธิ์บายเข้าสู่รอบ 32 ทีมสุดท้าย.
รอบสุดท้าย
การจับสลากสำหรับรอบ 32 ทีมสุดท้าย เมื่อวันที่ 28 กันยายน ค.ศ. 2017, ใน ลา ซีอูดัด เดล ฟุตโบล. ในรอบนี้, ทีม ลาลิกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: เจ็ดทีมที่เหลือที่มีส่วนร่วมใน เซกุนดาดิบิซิออน เบ ฤดูกาล 2016–17 และ เตร์เซรา ดิบิซิออน ต้องเผชิญหน้ากับทีมจาก ลาลิกา ที่ผ่านเข้าสู่การแข่งขันระดับสโมสรยุโรป. ห้าทีมที่เหลือที่มีส่วนร่วมใน เซกุนดาดิบิซิออน ต้องเผชิญหน้ากับห้าทีม ลาลิกา ที่ไม่ได้ผ่านเข้าสู่การแข่งขันระดับสโมสรยุโรป. อีกแปดทีมลาลิกาที่เหลือจะต้องมาเผชิญหน้ากันเอง. ในการแข่งขันที่เกี่ยวข้องกับทีมจากลีกระดับชั้นที่แตกต่างกัน, ทีมในระดับที่ต่ำกว่าจะได้ลงเล่นนัดแรกที่บ้าน. กฎนี้จะถูกนำไปใช้ในรอบ 16 ทีมสุดท้าย, แต่ไม่ใช่สำหรับรอบก่อนรองชนะเลิศและรอบรองชนะเลิศ, ซึ่งในคำสั่งของเลกจะขึ้นอยู่กับโชคในการจับสลาก.
ตำบลประทาย
ประทาย เป็นตำบลแห่งหนึ่งในอำเภอประทาย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลประทาย และ องค์การบริหารส่วนตำบลประทาย
การปกครองส่วนท้องถิ่น
พื้นที่ของตำบลบัวลาย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
เกาะซึลท์
ซึลท์ (Sylt; Sild; ฟรีเชียเหนือถิ่นซึลท์: Söl) เป็นเกาะทางตอนเหนือสุดของประเทศเยอรมนี เป็นส่วนหนึ่งของเขตนอร์ทฟรีสลันท์ รัฐชเลสวิช-ฮ็อลชไตน์ และเป็นเกาะที่ใหญ่ที่สุดในภูมิภาคฟรีเชียเหนือ
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557
ในภายหลังต่อมาศาลรัฐธรรมนูญมีคำวินิจฉัยที่ 5/2557 ว่าการเลือกตั้งไม่เป็นไปตามมาตรา 108 แห่งรัฐธรรมนูญแห่งราชอาณาจักรไทย พ.ศ. 2550 จึงมีผลให้การเลือกตั้งครั้งนี้เป็นโมฆะ
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเลย
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองเลย อำเภอท่าลี่ และอำเภอภูเรือ (เฉพาะตำบลสานตม และตำบลท่าศาลา)
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอผาขาว อำเภอภูกระดึง อำเภอภูหลวง อำเภอหนองหิน และอำเภอวังสะพุง (เฉพาะตำบลหนองหญ้าปล้อง ตำบลผาบิ้ง และตำบลโคกขมิ้น)
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอด่านซ้าย อำเภอนาแห้ว อำเภอภูเรือ (ยกเว้นตำบลสานตม และตำบลท่าศาลา) และอำเภอวังสะพุง (ยกเว้นตำบลหนองหญ้าปล้อง ตำบลผาบิ้ง และตำบลโคกขมิ้น)
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอเชียงคาน อำเภอปากชม อำเภอนาด้วง และอำเภอเอราวัณ
ประเทศบูร์กินาฟาโซในโอลิมปิกฤดูร้อน 2020
ประเทศบูร์กินาฟาโซ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศบูร์กินาฟาโซได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
กล้ามเนื้อไอริส สฟิงคเตอร์
กล้ามเนื้อไอริส สฟิงคเตอร์ (iris sphincter muscle, pupillary sphincter, circular muscle of iris, circular fibers) เป็นกล้ามเนื้อในส่วนม่านตา อยู่รอบดวงตาและทำหน้าที่คล้ายหูรูดในการหดหรี่ม่านตา กล้ามเนื้อนี้พบในสัตว์มีกระดูกสันหลังและสัตว์ในชั้นเซฟาโลโปดา (cephalopoda) บางชนิด
ในมนุษย์ กล้ามเนื้อนี้ทำหน้าที่หดหรี่ม่านตาเมื่อภาพที่รับมีแสงจ้า (รีเฟล็กซ์ม่านตา (pupillary reflex)) หรือในรีเฟล็กซ์ปรับสายตา (accommodation reflex) ขนาดของกล้ามเนื้อนี้กว้างประมาณ 0.75 มม. และหนาประมาณ 0.15 มม.
กล้ามเนื้อนี้ควบคุมโดยใยระบบประสาทพาราซิมพาเทติกซึ่งมาจากเอดิงเงอร์-เวสท์ฟัล นิวเคลียส (Edinger-Westphal nucleus) และทอดมาตามเส้นประสาทกล้ามเนื้อตา (oculomotor nerve, CN III) ไซแนปส์กับปมประสาทซิลิอารี (ciliary ganglion) และเข้าสู่ตาโดยเส้นประสาทชอร์ทซิลิอารี (short ciliary nerves)
เฟรชเมน (นิตยสาร)
เฟรชเมน (Freshmen) เป็นนิตยสารลามกอเมริกัน ตีพิมพ์รายเดือน โดยสำนักพิมพ์สเปเชียลตี พับบลิเคชันส์ ในเครือแอลพีไอมีเดีย และก่อตั้งในปี ค.ศ. 1991 เป็นนิตยสารเกย์และไบเซ็กชวลผู้ชาย ที่มีภาพเปลือยผู้ชาย อายุระหว่าง 18-25 ปี เฟรชเมน ยังมีภาพชายหนุ่มวัยมหาวิทยาลัยตั้งแต่เริ่มมีมาในปี ค.ศ. 1992 และตั้งแต่ปี 2000 นิตยสารเน้นนายแบบโป๊ชายบริษัทแถวหน้าอย่าง เบลเอมี, ฟอลคอน และบริษัทผลิตวิดีโอสำหรับผู้ใหญ่หลายที่ นอกจากนั้นยังมีการผลิตสินค้าอื่นอย่างเช่นปฏิทิน
ภายในนิตยสารประกอบด้วยภาพโป๊ผู้ชาย เรื่องสั้นลามก บทวิจารณ์วิดีโอ และเรื่องราวอื่น ๆ ของผู้ใหญ่ โดยนิตยสารมุ่งเน้นไปที่ชายหนุ่มที่ไม่ดูเด็ก ส่วนมากอายุระหว่าง 18 ถึง 25 ปี แต่ก็มีบ้างที่อายุ 30 ปี นอกจากนี้สำนักพิมพ์สเปเชียลตี พับบลิเคชันส์ ยังตีพิมพ์นิตยสาร เม็น ที่มีรูปแบบเดียวกับแต่เน้นผู้ชายวัย 25 ถึง 40 ปี
เฟรชเมนประจำปี
นิตยสารยังมีการจัดประกวดกับผู้สมัครให้สามารถลงคะแนน "เฟรชเมน" แห่งปี ที่มีดาราโป๊อย่างเช่น โรมัน ฮาร์ต (2006), เซบาสเตีย บอนเนต์ (2004), มาร์คัส อัลเลน (2003) และบิลลี แบรนต์ (2002) ที่ต่างประสบความสำเร็จหลังจากนั้นมากขึ้น
สะพานกาญจนาภิเษก
สะพานกาญจนาภิเษก เป็นสะพานขึงข้ามแม่น้ำเจ้าพระยาของประเทศไทย เป็นส่วนหนึ่งของถนนกาญจนาภิเษก (ทางหลวงพิเศษหมายเลข 9 ช่วงทางพิเศษสายบางพลี-สุขสวัสดิ์) ที่สร้างขึ้นเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสฉลองสิริราชสมบัติครบ 50 ปี เมื่อปี พ.ศ. 2539 ลักษณะการก่อสร้างเป็นสะพานขึงระนาบคู่ขนาด 6 ช่องจราจร เชื่อมระหว่างท้องที่ตำบลบางจาก (เขตเทศบาลเมืองลัดหลวง) กับตำบลบางหัวเสือ (เขตเทศบาลเมืองปู่เจ้าสมิงพราย) อำเภอพระประแดง จังหวัดสมุทรปราการ มีความสูงจากระดับน้ำทะเล 52 เมตร เพื่อให้เรือสินค้าสามารถเข้าออกได้ ตัวสะพานมีความยาวช่วงกลางแม่น้ำ 500 เมตร ซึ่งถือว่าเป็น "สะพานขึง" ที่มีช่วงกลางแม่น้ำยาวที่สุดในประเทศไทย และถือว่าเป็นสะพานข้ามแม่น้ำที่สูงที่สุดในเอเชียตะวันออกเฉียงใต้ เป็นสะพานแรกที่เรือจากอ่าวไทยจะลอดผ่าน และเป็นสะพานสุดท้ายของน่านน้ำเจ้าพระยา เปิดให้บริการเมื่อวันที่ 15 พฤศจิกายน พ.ศ. 2550
เลนเนิร์ด
เลนเนิร์ด, เลนนาร์ด, เเล็นเนิร์ด (Leonard) เป็นชื่อสามัญ หรือชื่อสกุลในภาษาอังกฤษ มีที่มาจากภาษาเยอรมัน Leonhard  มาจากคำว่า levon ("lion" - สิงโต) กับคำว่า hardu ("brave" - กล้าหาญ หรือ "hardy" - หัวใจ)  มีความหมายว่า เข็มแข็ง, แข็งแรง หรือห้าวหาญเหมือนสิงโต นอกจากนี้ยังอาจมีรากศัพท์มาจากภาษาละตินว่า Leo ("lion")
เลนเนิร์ด ยังเป็นนามสกุลไอริช มาจากภาษาแกลิก คำนำหน้า O (สืบสายมาจาก) กับคำว่า Leannan ("lover")
เลนเนิร์ด ยังเป็นชื่อสามัญในภาษาอื่นๆ ดังนี้
รำเพย
รำเพย ( Juss. ex Steud.) ชื่ออื่น ๆ คือ ยี่โถฝรั่ง กระบอก เป็นไม้ต้นขนาดเล็ก มีความสูง 2 - 3 เมตร มียางสีขาวเป็นพิษระคายเคืองผิวหนัง ทำให้เกิดผื่นคัน ใบเป็นใบเดี่ยวมีลักษณะใบแคบเรียวยาวคล้ายใบยี่โถ หนาแต่ไม่แข็ง ใบกว้างประมาณ 1 เซนติเมตร ยาวประมาณ 8-12 เซนติเมตร ดอกออกเป็นช่อ ออกทีละ 3-4 ดอกที่ปลายกิ่ง ดอกมีลักษณะเป็นกรวย มีกลีบ 5 กลีบเรียงซ้อนทับกัน โคนดอกเป็นหลอดมีสีอมเขียว มีกลีบเลี้ยง ยาวแหลม 5 กลีบเช่นกัน ดอกมีหลายสี เช่น สีเหลือง ส้ม ขาว เมื่อดอกโรยจะติดผล
ผลมีลักษณะกลม ปลายผลแบนมีรอยหยักเป็น 2 แฉก เมื่อสุกมีสีดำ มีเมล็ดข้างใน 1-2 เมล็ด ออกดอกในฤดูฝนถึงฤดูหนาว ขึ้นได้ดีในดินทั่วไป โดยเฉพาะดินปนทราย และชอบแสงแดดจัด ขยายพันธุ์ด้วยการเพาะเมล็ด และตอนกิ่ง ปลูกเป็นไม้ประดับสวน ดอกมีกลิ่นหอมอ่อน ๆ ออกดอกตลอดปี เป็นพืชมีพิษ ยางเมื่อถูกผิวหนังทำให้ระคายเคือง รับประทานเข้าไปทำให้คลื่นไส้ อาเจียน ชัก หมดสติ หัวใจเป็นอัมพาต
รำเพยเป็นดอกไม้ประจำโรงเรียนเทพศิรินทร์ ชื่อรำเพยนี้ได้รับพระราชทานจากพระบาทสมเด็จพระนั่งเกล้าเจ้าอยู่หัว โดยได้ทรงตั้งตามพระนามของพระราชนัดดาองค์หนึ่งของพระองค์ซึ่งก็คือ หม่อมเจ้ารำเพย ศิริวงศ์ หรือต่อมาคือ สมเด็จพระเทพศิรินทราบรมราชินี พระราชมารดาในพระบาทสมเด็จพระจุลจอมเกล้าเจ้าอยู่หัว
ภาษาเขิน
ภาษาเขิน หรือ ภาษาขึน บ้างก็ว่า ภาษาไทเขิน หรือ ภาษาไทขึน (เขิน: Dai Kun) มีผู้พูดทั้งสิ้น 120,855 คน พบในส่วนใหญ่อยู่ในเชียงตุง รัฐฉาน ประเทศพม่า ประมาณ 114,574 คน (พ.ศ. 2543) พบในประเทศไทย 6,281 คน (พ.ศ. 2543) ในจังหวัดเชียงใหม่และเชียงราย ใกล้เคียงกับภาษาไทลื้อและภาษาไทใต้คง เขียนด้วยอักษรธรรมที่มีอักขรวิธีคล้ายอักษรธรรมล้านนา จัดอยู่ในตระกูลภาษาขร้า-ไท กลุ่มภาษากัม-ไท สาขาเบ-ไท สาขาย่อยไท-แสก
พีพา มิดเดิลตัน
ฟิลิปปา ชาร์ลอตต์ "พีพา" แมททิวส์ (Philippa Charlotte "Pippa" Matthews; สกุลเดิม มิดเดิลตัน; เกิด 6 กันยายน พ.ศ. 2526) เป็นสุภาพสตรีชาวสหราชอาณาจักรผู้มีชื่อเสียงทางสังคม มิดเดิลตันเป็นพระขนิษฐาของแคเธอริน เจ้าหญิงแห่งเวลส์ ซึ่งเธอเป็นเพื่อนเจ้าสาวในพระราชพิธีเสกสมรสของพี่สาวกับเจ้าชายวิลเลียม เจ้าชายแห่งเวลส์ มิดเดิลตันจึงได้รับความสนใจจากเหล่าสื่อมวลชนจำนวนมากทั้งด้านแฟชันและชีวิตส่วนตัวของเธอ
ประวัติ
มิดเดิลตันเกิดเมื่อวันที่ 6 กันยายน พ.ศ. 2526 เป็นบุตรคนที่สองจากสามของไมเคิล ฟรันซิส มิดเดิลตัน อดีตผู้จัดการสายการบินบริติชแอร์เวย์ กับแคโรลด์ อีลิซาเบท มิดเดิลตัน (สกุลเดิม โกลด์สมิท) อดีตพนักงานต้อนรับบนเครื่องบิน
ครอบครัวฝ่ายบิดามีพื้นเพมาจากลีดส์ ปัจจุบันอยู่ในเวสต์ยอร์กเชอร์ ย่าทวดคือ โอลีฟ ลัปตัน เจ้าของธุรกิจครอบครัวซึ่งสืบทอดกิจการหลายชั่วอายุคนในลีดส์ ส่วนครอบครัวฝ่ายมารดามีพื้นเพมาจากลอนดอน ซึ่งมีบรรพบุรุษเป็นกรรมกรและคนงานเหมืองในมณฑลเดอรัม
ใน พ.ศ. 2538 ครอบครัวของเธอได้ย้ายมาอยู่ที่เมืองบักเคิลบิวรี บาร์กเชอร์ เธอและพี่สาวเข้ารับการศึกษาที่โรงเรียนเซนต์แอนดรูว์แพงบอร์น และโรงเรียนดาวน์เฮาส์ ต่อมาได้ศึกษาต่อที่วิทยาลัยมาร์ลโบโรห์ และสำเร็จการศึกษาปริญญาตรีสาขาวรรณกรรมภาษาอังกฤษ มหาวิทยาลัยเอดินบะระ ทั้งนี้เธออาศัยร่วมบ้านกับลอร์ดเอดเวิร์ด อินเนส-เกอร์ บุตรชายของดยุกแห่งรอกซ์เบิร์ก และเอิร์ลเพอร์ซี ทายาทของดยุกแห่งนอร์ททัมเบอร์แลนด์
การทำงาน
หลังจากสำเร็จการศึกษาใน พ.ศ. 2551 เธอได้ทำงานประชาสัมพันธ์โฆษณาสินค้าหรูหราระยะสั้น ๆ จากนั้นเธอได้ร่วมงานที่เทเบิล ทอล์ก ทำงานเกี่ยวกับการจัดงานอีเวนต์ ซึ่งเทเบิลทอล์กถือเป็นบริษัทที่มีสำนักงานใหญ่ที่กรุงลอนดอน บริษัทนี้รับจัดงานอีเวนต์และงานสังสรรค์ต่าง ๆ ในปีเดียวกันนั้นนิตยสาร Tatler ได้จัดให้เธออยู่ในรายชื่อ "หนึ่งในคนโสดที่สังคมกล่าวถึง" (the Number 1 Society Singleton) นำหน้าเจมส์ บลันต์ และเจ้าหญิงยูเชนีแห่งยอร์ก แม้ในบทความดังกล่าวจะให้คำอธิบายว่า "ไปงานสังสรรค์หลายงาน แต่มีหน้าที่หลักเป็นเพียงผู้ที่ทำหน้าที่จัดการเรื่องอาหารเครื่องดื่มในงาน" แต่ตั้งแต่นั้นมาเธอก็เป็นที่กล่าวถึงบ่อยครั้งในแวดวงสังคม ในฐานะที่เธอเป็นน้องสาวของเคต มิดเดิลตัน ทั้งสองมักมีข่าวในวงกว้างจำนวนมากที่มุ่งเน้นด้านวิถีทางสังคมและการดำเนินชีวิต ในเดือนเมษายน พ.ศ. 2555 นิตยสารไทม์ได้จัดให้เธอเป็นหนึ่งในร้อยบุคคลทรงอิทธิพลที่สุดของโลก
ปัจจุบันมิดเดิลตันทำงานอาทิตย์ละสองวันกับบริษัทของพ่อแม่ที่ชื่อ Party Pieces โดยทำงานแก้ไขเว็บของ นิตยสาร Party Time
Penguin Books จ่ายเงินล่วงหน้าแก่มิดเดิลตันจำนวน 400,000 ปอนด์ สำหรับหนังสือเกี่ยวกับการจัดงานปาร์ตี้ ชื่อเล่มว่า "Celebrate" ซึ่งถูกตีพิมพ์ในฤดูใบไม้ร่วงพ.ศ. 2555 แต่ยอดขายกลับต่ำกว่าที่คาดการณ์ไว้ ขณะที่หลายคนวิจารณ์เย้ยหยันด้านความชัดเจนของเนื้อหา ทั้งนี้พีพาได้ออกมายืนยันว่าไม่ได้ใช้นักเขียนเงา และในเดือนมีนาคมปีถัดมาเธอออกจากงานเจ้าหน้าที่วรรณกรรม
พระราชพิธีเสกสมรส
ในพระราชพิธีหมั้นของเคต มิดเดิลตันพี่สาว เมื่อวันที่ 16 พฤศจิกายน พ.ศ. 2553 พีพาได้เป็นเพื่อนเจ้าสาว ส่วนในพระราชพิธีเสกสมรส พีพาได้สวมชุดเดรสรูปกอดสีขาวเหมือนของเจ้าสาว สร้างขึ้นโดยซาราห์ เบอร์ตันจากอเล็กซานเดอร์ แมกควีน ทำจากผ้าย่นสีงาช้าง ซึ่งได้รับการยกย่องจากสื่อมวลชน ไม่นานหลังจากนั้นสำเนาชุดดังกล่าวก็มีให้เห็นในไฮสตรีท  ซึ่งกำลังเป็นที่ต้องการ
ชีวิตส่วนตัว
เดือนกันยายน พ.ศ. 2556 มีรายงานว่าพีพาได้ทำการหมั้นกับนิโค แจ็กสัน แต่ภายหลังได้เลิกรากันหลังคบหาได้เพียงสองปี
เดือนมกราคม พ.ศ. 2559 เธอคบหากับเจมส์ แมททิวส์ อดีตนักแข่งรถอาชีพ ปัจจุบันเป็นผู้บริหารกองทุนเฮดจ์ฟันด์ (hedge fund manager) ก่อนหมั้นในเดือนกรกฎาคม พ.ศ. 2559 ทั้งนี้แมททิวส์เป็นบุตรชายและทายาทของเดวิด แมททิวส์ แลร์ดแห่งเกลนอัฟฟริก (Laird of Glen Affric) ซึ่งแหล่งข่าวรายงานว่าหลังคู่หมั้นของเธอรับมรดกจากบิดาแล้ว พีพาจะมีบรรดาศักดิ์เป็น "เลดีแห่งเกลนอัฟฟริก"
พีพาสมรสกับเจมส์เมื่อวันที่ 20 พฤษภาคม พ.ศ. 2560 ณ คริสตจักรนักบุญมาระโกในเบิร์กเชอร์ใกล้บ้านของสกุลมิดเดิลตัน ภายในงานมีเจ้าชายจอร์จ-เจ้าหญิงชาร์ลอตต์แห่งเคมบริดจ์ เอเวีย ออร์เนอร์ (Avia Horner, หลานสาวของสเปนเซอร์ คอมป์ตัน มาร์ควิสที่ 7 แห่งนอร์แทมป์ตัน) เอ็ดเวิร์ด เซเบียร์ (Edward Sebire) วิลเลียม วอร์ด (William Ward) แคซีเมียร์ แททูส (Casimir Tatos) ลีลี เฟรนช์ (Lily French) และเคาน์เตสฟีลิปปา ออยอส (Countess Philippa Hoyos) ส่วนชายที่เป็นที่กล่าวถึงที่สุดในงานนี้คือสเปนเซอร์ แมททิวส์ น้องชายเจ้าบ่าว
เดือนมิถุนายน พ.ศ. 2561 มีข่าวว่าเธอกำลังตั้งครรภ์บุตรคนแรก  ต่อมาเธอคลอดบุตรเมื่อวันที่ 15 ตุลาคม พ.ศ. 2561 ณ โรงพยาบาลเซนต์แมรีส์ ลอนดอน
เดือนกันยายน พ.ศ. 2559 ไอโฟนของพีพาถูกนักเลงคอมพิวเตอร์เจาะข้อมูล สำนักข่าวเดอะซันรายงานว่านักเลงคอมพิวเตอร์คนดังกล่าวอ้างว่ามีภาพของพีพาในบัญชีไอคลาวด์กว่า 3,000 ภาพ และเรียกร้องเงิน 50,000 ปอนด์ ที่สุดนักเลงคอมพิวเตอร์คนดังกล่าวก็ถูกจับกุมภายในเดือนนั้นเอง
ภาพยนตร์
ใน William & Kate ภาพยนตร์โทรทัศน์ที่ออกฉายเมื่อวันที่ 18 เมษายน พ.ศ. 2554 มีเรื่องราวส่วนหนึ่งเกี่ยวกับพีพา มิดเดิลตัน ซึ่งแสดงโดยแมรี อีลีซ เฮย์เดน
ตำบลกระทุ่มราย
กระทุ่มราย เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกระทุ่มราย ตั้งอยู่ห่างจากอำเภอประทาย ประมาณ 14 กิโลเมตร
การปกครอง
ตำบลกระทุ่มราย แบ่งการปกครองออกเป็น 17 หมู่บ้าน คือ
คูนิฮิโระ ชิมิซุ
คูนิฮิโระ ชิมิซุ (清水 邦広; Kunihiro Shimizu, เกิด 11 สิงหาคม 1986) เป็นอดีตนักกีฬาวอลเลย์บอลชายทีมชาติญี่ปุ่น โดยเขาประกาศเลิกเล่นในระดับทีมชาติหลังจากจบที่อันดับ 7 ในการแข่งขันโตเกียวโอลิมปิก 2020 ปัจจุบันเขาเล่นในลีกอาชีพให้กับสโมสรสโมสรพานาโซนิคแพนเธอร์ส
กล้ามเนื้อออริคิวลาริส
กล้ามเนื้อออริคิวลาริส (Auriculares muscles) เป็นกล้ามเนื้อ 3 มัดที่อยู่ล้อมรอบใบหูหรือหูชั้นนอก ได้แก่
หน้าที่
ในสัตว์ชนิดอื่นๆ กล้ามเนื้อเหล่านี้ทำหน้าที่หมุนใบหูเพื่อหันใบหูไปยังทิศทางของเสียงที่สนใจ แต่ในมนุษย์ทำหน้าที่ในการกระดิกหู
โปรวินเชียลลีก ฤดูกาล 2548
โปรวินเชียลลีก ฤดูกาล 2548 เป็นการแข่งขัน โปรลีก โดยประกอบด้วย 12 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย โดยทีมชนะเลิศและรองชนะเลิศ จะได้เลื่อนชั้นไปเล่นใน ไทยลีก 2549 ส่วนทีมจังหวัด 2 อันดับสุดท้าย ตกชั้นไปแข่งขัน โปรลีก 2 ฤดูกาลถัดไป
ภาพรวมก่อนการแข่งขัน
ในฤดูกาลนี้ ฝ่ายจัดการแข่งขันได้ปรับรูปแบบการแข่งขันโดยกำหนดให้มี 12 ทีมจังหวัด แต่ยังคงกฎระเบียบเลื่อนชั้น-ตกชั้น คือทีมจังหวัดสองอันดับสุดท้ายจะตกชั้นไปเล่นใน โปรลีก 2 นอกจากนี้ ทีมจังหวัดที่ชนะเลิศการแข่งขัน รองชนะเลิศ และอันดับที่ 3 (ต่อมามีการเปลื่ยนแปลง โดยเอาแค่ชนะเลิศกับรองชนะเลิศ) เลื่อนชั้นไปเล่นใน ไทยลีก เพื่อปรับโครงสร้างและการรวมลีกในฤดูกาลถัดไป โดยทีมจังหวัดที่ชนะเลิศจะได้ เงินรางวัล 1,000,000 บาท รองชนะเลิศได้ 500,000 บาท อันดับที่ 3 ได้ 200,000 และอันดับที่ 4 ได้ 100,000 บาท โดยเบื้องต้น แต่ละทีมจะได้รับการจัดเงินอุดหนุนทีม จาก การกีฬาแห่งประเทศไทย ทีมละ 500,000 บาท
ผู้ทำประตูสูงสุด
ณ วันที่ 26 มิถุนายน 2548
15 ประตู 14 ประตู 13 ประตู 10 ประตู 9 ประตู
เจมส์ เชสเตอร์
เจมส์ แกรนต์ เชสเตอร์ (เกิดวันที่ 23 มกราคม ค.ศ. 1989) เป็นนักฟุตบอลผู้เล่นในตำแหน่งเซ็นเตอร์แบ็กให้กับสโตกซิตีในแชมเปียนชิป (ยืมตัวจากแอสตันวิลลา) และทีมชาติเวลส์
เชสเตอร์เริ่มต้นอาชีพกับแมนเชสเตอร์ยูไนเต็ด ซึ่งเขาได้ลงเล่นเพียงนัดเดียว และถูกปล่อยยืมตัวให้กับปีเตอร์โบโรยูไนเต็ด, พลีมัธอาร์ไกล์ และคาร์ไลล์ยูไนเต็ด ก่อนที่จะย้ายไปฮัลล์ซิตีในเดือนมกราคม ค.ศ. 2011 เขาได้เล่นให้กับฮัลล์สามปีครึ่ง ก่อนที่จะเซ็นสัญญากับเวสต์บรอมมิชอัลเบียนใน ค.ศ. 2015 หนึ่งปีถัดมา เขาเข้าร่วมแอสตันวิลลาในฤดูร้อนปี 2016 และช่วยให้สโมสรเลื่อนชั้นสู่พรีเมียร์ลีกได้หลังจากที่ชนะในรอบเพลย์ออฟ เขาถูกปล่อยยืมตัวให้กับสโตกซิตีในเดือนมกราคม ค.ศ. 2020
เชสเตอร์ลงเล่นนัดแรกให้กับเวลส์ในเดือนมิถุนายน ค.ศ. 2014 และได้เข้าร่วมฟุตบอลชิงแชมป์แห่งชาติยุโรป 2016 ซึ่งเขาช่วยให้ทีมชาติไปถึงรอบรองชนะเลิศได้
เกียรติประวัติ
ฮัลล์ซิตี
รางวัลส่วนตัว
มณฑลไต้หวัน (สาธารณรัฐประชาชนจีน)
มณฑลไต้หวัน เป็นเขตบริหารในนามของสาธารณรัฐประชาชนจีน รัฐธรรมนูญสาธารณรัฐประชาชนจีนกำหนดไต้หวันเป็นดินแดนส่วนหนึ่งของตน แม้ว่าสาธารณรัฐประชาชนจีนไม่ได้ควบคุมไต้หวันแม้แต่ส่วนหนึ่งตั้งแต่การสถาปนาสาธารณรัฐประชาชนจีนใน ค.ศ. 1949 ปัจจุบัน ไต้หวันอยู่ภายใต้การควบคุมของสาธารณรัฐจีน
สถานะทางการเมืองของไต้หวันนั้นซับซ้อน หลังสงครามกลางเมืองจีน ทางสาธารณรัฐประชาชนจีนถือตนเองเป็นรัฐสืบทอดของสาธารณรัฐจีนก่อน ค.ศ. 1949 และเป็นรัฐบาลที่มีความชอบธรรมของ "จีน" แห่งเดียวนับตั้งแต่สถาปนาในวันที่ 1ตุลาคม ค.ศ. 1949 และอ้างไต้หวันกับเกาะเผิงหูเป็นส่วนหนึ่งของตนภายใต้นโยบายจีนเดียว อย่างไรก็ตาม สาธารณรัฐประชาชนจีนไม่ได้บริหารไต้หวัน พื้นที่ไต้หวัน ซึ่งรวมมณฑลไต้หวันในสมัยใหม่ทั้งหมด อยู่ภายใต้การบริหารของรัฐบาลสาธารณรัฐจีน ซึ่งโต้แย้งคำกล่าวอ้างของสาธารณรัฐประชาชนจีน
สาธารณรัฐประชาชนจีนได้รับการจัดตั้งใน ค.ศ. 1949 ในช่วงใกล้สิ้นสุดสงครามกลางเมืองจีน ในขณะที่ใน ค.ศ. 1950 สาธารณรัฐนี้ได้ควบคุมดินแดนส่วนใหญ่ที่เคยอยู่ภายใต้การบริหารของสาธารณรัฐจีน แต่ไม่ได้เข้าควบคุมดินแดนที่อยู่บนเกาะไต้หวัน ส่วนไต้หวันอยู่ภายใต้การบริหารของสาธารณรัฐจีน (ซึ่งปัจจุบันรู้จักกันในชื่อ "ไต้หวัน") นับตั้งแต่สิ้นสุดสงครามโลกครั้งที่สองใน ค.ศ. 1945 ผ่านทั้งสงครามกลางเมืองจีนและการสถาปนาสาธารณรัฐประชาชนจีนใน ค.ศ. 1949
ใน ค.ศ. 1979 ทางสาธารณรัฐประชาชนจีนเสนอว่าภายใต้สมมติฐานการรวมเป็นหนึ่ง ไต้หวันจะกลายเป็นเขตปกครองพิเศษมากกว่ามณฑล
ประเทศบุรุนดีในโอลิมปิกฤดูร้อน 2020
ประเทศบุรุนดี จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศบุรุนดีได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ปิยะวัฒน์ เข็มเพชร
ปิยะวัฒน์ เข็มเพชร (เกิด 16 ธันวาคม พ.ศ. 2516) ชื่อเล่น นัท หรือชื่อในวงการ พีเค เป็นพิธีกร นักร้อง ดีเจชาวไทย ศึกษาที่สหรัฐอเมริกานาน 17 ปี และศึกษาระดับอุดมศึกษาในสาขา International Business จาก Hofstra University (อดีตวิทยาเขตของ New York University)
เฟิงหวง
เฟิงหวงเป็นเมืองโบราณแหล่งท่องเที่ยวสำคัญของมณฑลหูหนาน ชื่อเมืองแปลว่า นกหงส์ อยู่ทางภาคตะวันตกของมณฑลหูหนาน สร้างขึ้นในสมัยราชวงศ์ชิง ภูมิประเทศเป็นภูเขาและทุ่งนาข้าวล้อมรอบ อยู่บริเวณเชิงเขาและมีแม่น้ำถัวเจียงไหลผ่านมีสะพานหงเฉียวเป็นทางเชื่อม มีถนนที่ปูด้วยหินเขียว มีกำแพงเมืองโบราณตั้งอยู่ริมน้ำ
ประชากรมีประมาณ 3 แสนคน ส่วนใหญ่เป็นชนเผ่าถู่เจียและชาวม้ง
เป็นบ้านเกิดของ เสิ่งฉงเหวิน นักประพันธ์ชาวจีน
ประเทศไทยในโอลิมปิก
ประเทศไทยเข้าร่วมกีฬาโอลิมปิกครั้งแรกในโอลิมปิกฤดูร้อน 1952 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา ยกเว้นในโอลิมปิกฤดูร้อน 1980 ซึ่งไทยได้ร่วมการคว่ำบาตรที่นำโดยสหรัฐอเมริกา ประเทศไทยยังได้ส่งนักกีฬาเข้าร่วมโอลิมปิกฤดูหนาวครั้งแรกใน ค.ศ. 2002
นับตั้งแต่ประเทศไทยส่งนักกีฬาเข้าร่วมการแข่งขันครั้งแรก นักกีฬาไทยได้เหรียญรางวัลรวมทั้งหมด 36 เหรียญ โดยแบ่งเป็น 10 เหรียญทอง 8 เหรียญเงิน 18 เหรียญทองแดง
เวลช์คัพ
ถ้วยสมาคมฟุตบอลเวลส์ (Cwpan Cymdeithas Pêl-droed Cymru) เป็นการแข่งขันฟุตบอลถ้วยแบบแพ้คัดออกซึ่งจัดขึ้นเป็นประจำทุกปี โดยทีมที่เข้าร่วมแข่งขันคือสโมสรในระบบลีกฟุตบอลเวลส์ นับเป็นฟุตบอลถ้วยที่มีเกียรติยศสูงสุดในประเทศเวลส์ ชื่ออิงตามผู้สนับสนุนในปัจจุบันคือ เจดีเวลช์คัพ
สมาคมฟุตบอลเวลส์ควบคุมการแข่งขันนี้ ซึ่งจัดขึ้นทุกปี (ยกเว้นช่วงสงครามโลกครั้งที่สอง) นับตั้งแต่ฤดูกาล 1877–78 ทีมที่ชนะเลิศในรายการนี้จะได้สิทธิ์เข้าร่วมแข่งขันยูฟ่ายูโรปาลีกในฤดูกาลถัดไป (เดิมจะได้รับสิทธิ์ไปแข่งขันยูฟ่าคัพวินเนอร์สคัพ จนกระทั่งรายการนี้ถูกยกเลิกใน ค.ศ. 1999) สโมสรที่ชนะเลิศถ้วยนี้มากที่สุดคือ เวร็กซ์แฮม ซึ่งชนะเลิศไป 23 สมัย
เมอร์คิวรี
เมอร์คิวรี (Mercury) สามารถหมายถึง
มากลอร์
มากลอร์ (Maglor) เป็นตัวละครในปกรณัมชุดมิดเดิลเอิร์ธของ เจ. อาร์. อาร์. โทลคีน ปรากฏในงานเขียนชุด ซิลมาริลลิออน เขาเป็นบุตรคนที่สองของเฟอานอร์ เจ้าชายเอลฟ์ชาวโนลดอร์ผู้รังสรรค์ดวงมณีซิลมาริล มากลอร์เป็นกวีและนักดนตรีที่เก่งฉกาจ ได้ชื่อว่าเป็นคีตกรผู้ยิ่งยงที่สุดแห่งมิดเดิลเอิร์ธไม่มีผู้ใดเสมอเหมือน เป็นผู้มีจิตใจอ่อนโยนที่สุดในบรรดาพี่น้องอันเป็นลักษณะของแนร์ดาเนลผู้เป็นมารดา
มากลอร์ได้ให้คำสาบานต่อบิดาของตนเช่นเดียวกับพี่น้องคนอื่นๆ ในอันจะติดตามทวงคืนดวงมณีซิลมาริลมาให้ได้ ไม่ยอมให้ตกอยู่ในมือของผู้ใด คำสาบานนี้นำพาชะตากรรมสุดท้ายมาสู่ตัวเขากับพี่น้องและบรรดาผู้ติดตามทั้งหมด มากลอร์เป็นผู้ให้ความช่วยเหลือแก่พี่น้องฝาแฝด เอลรอนด์และเอลรอส ระหว่างที่กองกำลังของพวกเขาเข้าโจมตีที่มั่นสุดท้ายของพวกเอลฟ์ที่ปากแม่น้ำซิริออน ทำให้เด็กทั้งสองรอดชีวิตจากสงครามประหัตประหารญาติคราวนั้นมาได้
ดูเพิ่ม
Fils de Fëanor Lista Calaquendich
ฟาง จื่อโหย่ว
ฟาง จื่อโหย่ว (王陳怡嫻; Beatrice Fang) เป็นนักแสดงชาวไต้หวัน
ชีวิตส่วนตัว
ในวันที่ 13 มกราคม 2016 เธอได้แต่งงานกับหยาง หมิงเหว่ย์แล้ว
ซามูเอล เอฟ. บี. มอร์ส
ซามูเอล ฟินเลย์ บรีส มอร์ส (Samuel Finley Breese Morse – 27 เมษายน พ.ศ. 2334 – 2 เมษายน พ.ศ. 2415) เป็นนักประดิษฐ์รหัสมอร์ส (Morse Code) และจิตรกรเขียนภาพคนและภาพทิวทัศน์ฉากประวัติศาสตร์ชาวอเมริกัน
ชีวิตในวัยเยาว์
ซามูเอล มอร์ส เกิดที่เมืองชาลส์ทาวน์ รัฐแมสซาชูเซตส์ เป็นบุตรคนแรกของพระนักภูมิศาสตร์ชื่อ เจไดดิอาห์ มอร์สและอลิซาเบท แอนน์ บรีส มอร์ส หลังจากได้เข้าเรียนที่ฟิลลิปส์อคาเดมีในวัยเด็ก ก็ได้เข้าเรียนระดับมหาวิทยาลัยเมื่ออายุเพียง 14 ปี มอร์สมีความสนใจและทุ่มเทชีวิตทางศิลปะ และได้เป็นลูกศิษย์ของ วอชิงตัน อาลสตัน จิตรกรอเมริกันผู้มีชื่อเสียง เมื่อเข้าเรียนที่มหาวิทยาลัยเยล มอร์สได้เข้าฟังการบรรยายเกี่ยวกับไฟฟ้าโดยเบนจามิน ซิลลิแมนและเจอเรเมียห์ เดย์ ในขณะเดียวกับก็เขียนภาพจิตรกรรมเพื่อนำเงินมาส่งเสียตัวเอง มอร์สจบการศึกษาจากมหาวิทยาลัยเยลเมื่อ พ.ศ. 2353 และได้เป็นผู้ติดตามอาลสตันไปท่องยุโรปในปีถัดมา
ชีวิตในวัยต่อมา
ในปี พ.ศ. 2382 มอร์สได้ตีพิมพ์เอกสารเกี่ยวกับการถ่ายภาพดาแกโรไทป์ (daguerreotype) ที่คิดขึ้นโดยหลุยส์ ดาแกร์ ที่เป็นการเขียนโดยคนอเมริกันชิ้นแรกโดยตีพิมพ์จากประเทศฝรั่งเศส
ในปี พ.ศ. 2393 มอร์สได้เดินทางไปโคเปนเฮเกนเพื่อเยี่ยมชมพิพิธภัณฑ์ธอร์วาลด์เซน ที่ซึ่งมีสุสานของประติมากรอยู่ภายในบริเวณคอร์ทกลาง มอร์ส์ได้เข้าเฝ้าพระเจ้าเฟรเดอริกที่ 7 และรับพระราชทานเครื่องราชอิสริยาภรณ์ชั้นแดนเนบรอกของเดนมาร์ก ซึ่งมอร์สได้กราบทูลให้ทรงทราบว่าประสงค์จะถวายภาพเขียนที่เขียนเมื่อ พ.ศ. 2373 แด่พระองค์ ปัจจุบันภาพเขียนนี้เป็นสมบัติของพระนางมากาเร๊ต ที่ 2 แห่งเดนมาร์ก
ในช่วงระหว่างปี พ.ศ. 2403 - พ.ศ. 2413 มอร์สมีชื่อเสียงในด้านการเป็นผู้สนับสนุนการมีทาสของอเมริการซึ่งมอร์สได้เขียนเหตุผลตอนหนึ่งไว้ในหนังสือของเขาว่า
ครั้งหนึ่งมอร์สเคยยอมรับความคิดเกี่ยวกับการส่งสัญญาณโทรเลขผ่านทางน้ำของชาลส์ วีตสโตนและคาร์ล ออกัส ฟอน สไตน์ฮีล หรือผ่านไปตามรางรถไฟ หรืออะไรก็ได้ที่เป็นตันนำไฟฟ้า
มอร์สถึงแก่กรรมเมื่อเดือนเมษายน พ.ศ. 2415 ที่บ้านในนครนิวยอร์ก เมื่ออายุได้ 80 ปี ศพของเขาฝังไว้ที่สุสานกรีนวูดในบรูกลิน นิวยอร์ก
ดูเพิ่ม
17911872
จอห์น โฮลดิง
จอห์น โฮลดิง (John Houlding) เป็นนักธุรกิจ, นักการเมืองชาวอังกฤษจากเมืองลิเวอร์พูล และเป็นที่รู้จักกันดีในฐานะที่เขาเป็นผู้ก่อตั้งสโมสรฟุตบอลลิเวอร์พูล โฮลดิงได้รับการเฉลิมฉลองด้วยรูปปั้นครึ่งตัวทำจากทองแดงนอกสนามแอนฟิลด์เพื่อเป็นการฉลองครบรอบ 125 ปีของสโมสรฟุตบอลลิเวอร์พูล
หน้าที่การงาน
เขาเกิดในครอบครัวนักธุรกิจจากเมืองลิเวอร์พูล จบการศึกษาจากวิทยาลัยลิเวอร์พูล จากนั้นเขาลงสมัครเลือกตั้งเป็นนายกเทศมนตรีเมืองลิเวอร์พูล และชนะการเลือกตั้งอีกด้วยในนามพรรคอนุรักษนิยม เมื่อปี พ.ศ. 2440 นอกจากนี้ยังเป็นสมาชิกองค์กรฟรีเมสัน ด้วยเลขประจำตัว 2215
และเขาเป็นที่รู้จักกันดีในฐานะเป็นผู้ก่อตั้งสโมสรฟุตบอลลิเวอร์พูล สโมสรฟุตบอลที่ได้ชื่อว่าประสบความสำเร็จที่สุดในอังกฤษ ได้รับการก่อตั้งเมื่อวันที่ 3 มิถุนายน พ.ศ. 2445
ลาลับ
เขาเสียชีวิตเมื่อวันที่ 17 มีนาคม พ.ศ. 2445 ณ เมืองซิเม ประเทศฝรั่งเศส รวมอายุได้ 69 ปี ที่งานศพของเขา ผู้เล่นทั้งลิเวอร์พูลและเอฟเวอร์ตันต่างช่วยกันแบกโลงศพเพื่อเป็นการแสดงความเคารพต่อทุกสิ่งที่เขาทำเพื่อฟุตบอลในเมือง ในเดือนพฤศจิกายน ค.ศ. 2018 โฮลดิงได้รับการเฉลิมฉลองด้วยรูปปั้นทองสัมฤทธิ์ซึ่งตั้งตระหง่านอยู่นอกแอนฟิลด์ เพื่อเป็นการฉลองครบรอบ 125 ปีของสโมสรฟุตบอลลิเวอร์พูล
กล้ามเนื้อเทมพอโรพาไรทาลิส
กล้ามเนื้อเทมพอโรพาไรทาลิส (Temporoparietalis muscle) เป็นกล้ามเนื้อที่อยู่เหนือต่อกล้ามเนื้อซุพีเรียร์ออริคิวลาร์ (Auricularis superior)
กองทัพเรือจักรวรรดิญี่ปุ่น
ในปี ค.ศ. 1920 กองทัพเรือจักรวรรดิญี่ปุ่นมีขนาดใหญ่เป็นอันดับสามในโลก รองก็เพียงแต่กองทัพเรือสหราชอาณาจักรและกองทัพเรือสหรัฐอเมริกา กองทัพเรือได้รับการสนับสนุนจากกองกำลังพิเศษทางอากาศแห่งกองทัพเรือจักรวรรดิญี่ปุ่นสำหรับอากาศยานและปฏิบัติการโจมตีทางอากาศจากกองเรือ กองทัพเรือจักรวรรดิญี่ปุ่นเป็นคู่ต่อสู้หลักของฝ่ายสัมพันธมิตรในสงครามมหาสมุทรแปซิฟิก
ต้นกำเนิดของกองทัพเรือญี่ปุ่นสามารถสืบย้อนไปถึงตอนต้นของการเชื่อมความสัมพันธ์ระหว่างประเทศในทวีปเอเชีย เริ่มต้นในตอนต้นของยุคกลางและไปถึงจุดสูงสุดในช่วงคริสต์ศตวรรษที่ 16–17 ในช่วงเวลาของการแลกเปลี่ยนวัฒนธรรมกับมหาอำนาจในทวีปยุโรปในระหว่างยุคแห่งการสำรวจ ผ่านไปสองศตวรรษแห่งความซบเซาระหว่างนโยบายสันโดษภายในใต้โชกุนแห่งยุคเอะโดะ กองทัพเรือญี่ปุ่นถูกเปรียบเทียบกับเมื่อในอดีตเมื่อประเทศถูกบังคับให้เปิดการค้าโดยการแทรกแซงของอเมริกาในปี ค.ศ. 1854 เหตุการณ์นี้นำไปสู่การปฏิรูปสมัยเมจิ ประกอบกับการกลับมาสืบเชื้อสายจักรพรรดิ์ในยุคใหม่ที่เรืองรองและการปรับให้สู่อุตสาหกรรม กองทัพเรือจักรวรรดิญี่ปุ่นจึงเกิดขึ้น บางช่วงเวลาก็มีการสู้รบบ้างเช่นใน สงครามจีน–ญี่ปุ่นและสงครามรัสเซีย–ญี่ปุ่น และท้ายสุดโดนทำลายล้างเกือบทั้งหมดโดยกองทัพเรือสหรัฐ (USN) ในช่วงใกล้สิ้นสุดสงครามโลกครั้งที่สอง
อุลลิมเอนเตอร์เทนเมนต์
ประวัติ
ในเดือนสิงหาคม ค.ศ. 2013 อุลลิมเอนเตอร์เทนเมนต์ควบรวมกับเอสเอ็มคัลเจอร์แอนด์คอนเทนส์ ซึ่งเป็นบริษัทในเครือของเอสเอ็มเอนเตอร์เทนเมนต์ เพื่อก่อตั้ง "อุลลิมเลเบิล" ซึ่งเป็นค่ายเพลงอิสระที่เพลงของพวกเขาจะแตกต่างจากเอสเอ็มเอนเตอร์เทนเมนต์ ที่มีรูปแบบดนตรีของตัวเองและกลุ่มศิลปินที่คัดเลือกเอง
ศิลปินเพลง
กลุ่ม
กลุ่มย่อย
เดี่ยว
อินาสึมะอีเลฟเวน GO กาแล็กซี
อินาสึมะอีเลฟเวน GO กาแล็กซี บิ๊กแบง / ซูเปอร์โนวา เป็นวิดีโอเกมชุดที่ 6 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวน GO โครโน สโตน มีกำหนดการจำหน่ายวันที่ 5 ธันวาคม ค.ศ. 2013 ถูกผลิตสำหรับเครื่อง นินเทนโด ทรีดีเอส ซึ่งมีสองเวอร์ชันคือ บิ๊กแบง (ビッグバン) และ ซูเปอร์โนวา (スーパーノヴァ)
เนื้อเรื่อง
การแข่งฟุตบอลโลกระดับเยาวชน ฟุตบอลฟรอนเทียร์อินเตอร์เนชั่นแนลวิชั่นทู หรือมีชื่อย่อว่า FFIV2 เริ่มต้นขึ้น ซึ่งมีการคัดเลือกคนที่จะเข้าทีมโดย คุโรอิวะ ริวเซย์ จนได้ทีมอินาสึมะเจแปนรุ่นใหม่ที่นำโดยกัปตันทีม มัตสึคาเซะ เทนมะ เข้าแข่งขันเพื่อชิงชัยที่ 1 ของโลก...